laion/Wikipedia-Exotic huggingface dataset:
משפחת בלייה

משפחת בלייה (בצרפתית: La Famille Bélier) הוא סרט קומדיה רומנטית שביים אריק לארטיגו (Éric Lartigau) ויצא לאקרנים בשנת 2014. הסרט הצליח מאוד בצרפת והיה מועמד לפרס הסרט הטוב ביותר בפרס סזאר ובפרס לומייר. לסרט היו מועמדויות נוספות בפרסים אלו אך רק השחקנית הראשית בסרט, לואן אמרה, זכתה בפרס סזאר לשחקנית המבטיחה ביותר. הסרט הוצג לראשונה ב־7 בנובמבר 2014 בפסטיבל הסרטים של אראס ויצא לאקרנים בצרפת ב־17 בדצמבר 2014. בינואר 2021, יצאה לאקרנים גרסה של הסרט באנגלית בשם "CODA", שזכתה בפרס הראשון בפסטיבל סאנדנס וכן בפרס אוסקר לסרט הטוב ביותר בטקס פרסי אוסקר ה-94. הסרט נרכש לשירות הסטרימינג אפל טיוי. הסרט עוסק במשפחתה של פאולה בת ה-16, נערה שומעת במשפחה שבה כולם חירשים. פאולה משמשת כמתרגמת למשפחתה. בזמן שאביה החירש רוצה להיבחר לראשות העיר, פאולה מחליטה להצטרף למקהלת בית הספר ושם היא מגלה שיש לה כישרון מיוחד לשירה. המורה של המקהלה מפציר בה להצטרף לבית הספר למוזיקה הטוב ביותר בפריז. פאולה עומדת בפני דילמה, האם להגשים את חלומה, לנסוע לפריז ולהשאיר את משפחתה בכפר להתמודד לבדם; או לחלופין להישאר עם משפחתה בכפר מבלי להגשים את חלומה. פרנסואה דמיאן (François Damiens) בתור רודולף בלייה (אבא). לואן אמרה בתור פאולה בלייה. קארין ויאר (Karin Viard) בתור גיגי בלייה (אמא). לוקה גלברג (Luca Gelberg) בתור קוונטין בלייה (אח). אריק אלמוסנינו (Éric Elmosnino) בתור מר תומאסון (מורה למוזיקה). רוקסן דוראן (Roxane Duran) בתור מטילד (חברה). עם צאתו של הסרט, דיווח האינדפנדנט על תגובת החירשים בצרפת לסרט "חלק מהפעילים למען החירשים כועסים על כך ששני שחקנים ידועים בעלי שמיעה מושלמת לוהקו לשחק את הוריה החירשים של פאולה שהם משתמשים בשפת הסימנים הצרפתית. הם מתלוננים גם שהדמויות החירשות הן המקור העיקרי לקומדיה בסרט. "כישרון לשיר שמשפחתה לא יכולה להעריך או לגשת אליו". אטקינסון אמר, "שמיעת הקסם של אנשים מהקשר בין מוזיקה לחירשות פשוט לא מהדהדת אצל רוב החירשים". אטקינסון גם מתח ביקורת על הליהוק, "הסרט משתמש בשחקנים שומעים כדי לגלם את תפקידיהן של דמויות חרשות, שתוצאתן היא פרשנות מביכה ופוגענית של תרבות החירשים ושפת הסימנים". מדיה וקבצים בנושא משפחת בלייה בוויקישיתוף אתר האינטרנט הרשמי של משפחת בלייה "משפחת בלייה", במסד הנתונים הקולנועיים IMDb (באנגלית) "משפחת בלייה", באתר נטפליקס "משפחת בלייה", באתר AllMovie (באנגלית) "משפחת בלייה", באתר Rotten Tomatoes (באנגלית) "משפחת בלייה", במסד הנתונים הקולנועיים KinoPoisk (ברוסית) עכבר העיר, משפחת בלייה -La famille Belier, באתר הארץ ביקורות אורון שמיר, עכבר העיר, "משפחת בלייה": סוחט רגש כמו תכנית ריאליטי, באתר הארץ, 21 במאי 2015 אורי קליין, "משפחת בלייה" הוא סרט נדיר בקולנוע הצרפתי העכשווי, באתר הארץ, 2 ביוני 2015 ננה בר, הסרט שמנסה לשמוע את קול החירשים ולא כל כך מצליח, באתר הארץ, 11 ביולי 2015 אורון שמיר, פסטיבל סאנדנס 2021: בשורה של קולנוע חברתי, באתר הארץ, 3 בפברואר 2021 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
צ'ארלס קרולאק

צ'ארלס צ'אנדלר קרולאק (באנגלית: Charles Chandler Krulak; נולד ב-4 במרץ 1942) הוא גנרל אמריקאי יוצא חיל הנחתים של ארצות הברית אשר שימש כמפקד ה-31 של החיל. קרולאק נולד וגדל בבסיס חיל הנחתים קוונטיקו, שבמדינת וירג'יניה. אביו הוא גנרל הנחתים ויקטור קרולאק שנחשב לאחד הקצינים הנודעים בחיל. בשנת 1963 החל קרולאק את לימודיו באקדמיה הימית של ארצות הברית. בסיום לימודיו הוסמך כקצין בחיל הנחתים. בשנת 1964, לאחר הסמכתו לקצונה, עבר קרולאק בחיל הכשרה כלוחם וקורס קציני חי"ר. במלחמת וייטנאם השלים קרולאק שני סבבי שירות כמפקד מחלקה וכמפקד פלוגה. הוא עוטר בשני עיטורי כוכב הכסף על גבורתו. בהמשך שירת כמדריך באקדמיה של הצי וכמפקד הגדוד השלישי ברגימנט ה-3 של החיל. במלחמת המפרץ פיקד על אגד התחזוקה ה-2 של החיל. קרולאק השלים מספר תפקידי פיקוד ומטה נוספים בחיל ובכללם מפקד כוחות הנחתים בזירת האוקיינוס השקט. לאחר מכן פיקד על מפקדת הפיתוח הקרבי של חיל הנחתים ופיתח את מושג "הרב"ט האסטרטגי". בתפקידו האחרון שירת כמפקדו ה-31 של חיל הנחתים. בשנת 1999 סיים את שירותו ופרש לגמלאות. לאחר פרישתו שימש כיו"ר ומנכ"ל "MBNA Europe Bank" וכמנכ"ל קבוצת הכדורגל אסטון וילה. מדיה וקבצים בנושא צ'ארלס קרולאק בוויקישיתוף אמיר אורן‏, ארבעת ההישגים של חמאס, באתר וואלה, 7 ביולי 2006. עוזי בן-שלום, "פייזר למצב המם", אתר זרוע היבשה, ‏ 25.10.2010. גל פרל פינקל‏, דעה: כרטיס הכניסה לישראליות - להם זה עולה יותר, באתר וואלה, 29 באוקטובר 2015. בני מיכלסון, הערות על התחזוקה במלחמת המפרץ, מערכות 323 (מרץ 1992), עמוד 18. אמיר אורן, מינוי אייזנקוט: האופן המגושם והמכעיס לעשות מעשה ראוי, באתר הארץ, 15 בדצמבר 2012. אמיר אורן, המערב חזר למזרח כמנצח, באתר הארץ, 10 באפריל 2003. ג'ודי מלץ, ‏לגייס את המארינס, באתר גלובס, 20 באפריל 2003. ynet, רשמית: ז'ראר הוייה מונה למנג'ר אסטון וילה, באתר ynet, 8 בספטמבר 2010.
לטאה ירוקה

לטאה ירוקה (שם מדעי: Lacerta Media) היא מין של לטאה שחיה באסיה מהמזרח התיכון וצפונה לעבר הים הכספי ועד לרוסיה. היא מגיעה לאורך של 45 סנטימטרים. בישראל מצוי תת-מין אנדמי של הלטאה, לטאה ירוקה ישראלית (Lacerta Media Israelica). צבעה ירוק בוהק עם כתמים שחורים. היא ניזונה מחרקים, פרוקי רגליים, מכרסמים קטנים ואף לטאות אחרות. היא פעילת יום. בישראל היא חיה בצפון הארץ, בעיקר בגליל, בגולן ובאזור הכרמל. תת-המין הישראלי מצוי בסכנת הכחדה קלה כתוצאה מאיבוד שטחי מחיה. בעונת הרבייה האוזניים והגרון של הזכר נוצצים בכחול עז. הזכר מחזר אחרי הנקבה ומזדווג איתה פעמים אחדות. בסוף האביב הנקבה מטילה כעשר ביצים בגומה שחפרה בקרקע. כעבור שלושה חודשים בוקעים הצעירים אך רק מעטים מהם מגיעים לבגרות. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים 93–94 מדיה וקבצים בנושא לטאה ירוקה בוויקישיתוף לטאה ירוקה, באתר NCBI (באנגלית) לטאה ירוקה, באתר Animal Diversity Web (באנגלית) לטאה ירוקה, באתר האנציקלופדיה של החיים (באנגלית) לטאה ירוקה, באתר GBIF (באנגלית) לטאה ירוקה באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
אום סלאל

האם התכוונתם ל... אום סלאל מוחמד – עיר בקטר, בירת מחוז אום סלאל אום סלאל – קבוצת כדורגל קטרית אום סלאל (מחוז) – מחוז בקטר
מקטעי אוקזקי

מקטעי אוקזקי (באנגלית: Okazaki fragments) הם מקטעי DNA שנוצרים לזמן קצר על הגדיל המאחר (lagging strand) במהלך שכפול DNA. הם התגלו בשנת 1968 על ידי הביולוגים היפניים רייג'י וצונקו אוקזקי, בעל ואישה, בשיתוף עם קולגות נוספים שלהם בזמן שחקרו את הכפלת ה-DNA בחיידק Escherichia coli. רובם המוחלט של התהליכים הביולוגיים מתרחשיים בכיוניות של 5' ל-3'. לכל אחד מהנוקלאוטידים ב-DNA חמישה אטומי פחמן, כאשר אטום הפחמן מספר 3 נמצא בקצה אחד של הנוקלאוטיד ואטום הפחמן מספר 5 נמצא בקצהו השני. אל אטומי הפחמן הללו נקשרים הנוקלאוטידים הבאים ברצף. על מנת שהנוקלאוטידים המקבילים בשני הגדילים יקשרו זה לזה בקשרי מימן, כיוונם של שני הגדילים חייב להיות הפוך, כך שבקצה אחד של המולקולה יהיה גדיל שאטום הפחמן החמישי יהיה בקצהו (לא קשור לאף נוקלאוטיד), ובגדיל השני אטום הפחמן השלישי יהיה בקצה (לא קשור לאף נוקלאוטיד). ולכן, כיוון הקשירה של הנוקלאוטידים של שני הגדילים מקצה אחד לשני של המולקולה יהיה שונה (של אחד מהם יהיה מאטום הפחמן החמישי לכיוון השלישי, ושל השני יהיה מהפחמן השלישי לחמישי). החוקרת אוקזקי ועמיתיה למחקר הסיקו, שלא נמצא מנגנון שיכול לגרום להכפלת ה-DNA בעזרת האנזים DNA פולימראז בכיוון 3' ל-5', אלא רק בכיוון 5' ל-3'. לפי ממצאים אלה, הם שיערו שההכפלה בגדיל שכיוונו 3' ל-5' תהיה מקוטעת: ימוקמו עליו תחלים במרחק קצר אחד מהשני (100-200 נוקלאוטידים באיקריוטיים), ומהם תתחיל הכפלה לכיוון ההפוך, עד לתחל הבא. המקטעים הקצרים של ה-DNA המוכפל בגדיל זה בין תחל אחד לשני נקראו מקטעי אוקזקי. ההכפלה בגדיל 5' ל-3' מתבצעת מהר יותר מההכפלה בגדיל 3' ל-5', ולכן גדיל ה-5' ל-3' נקרא הגדיל המקדים, וגדיל ה-3' ל-5' נקרא הגדיל המאחר. שכפול DNA DNA פולימראז ביולוגיה - האחידות והמגוון של החיים, 2015, הוצאת האוניברסיטה הפתוחה ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
פיטר פייס

פיטר פייס (באנגלית: Peter Pace; נולד ב-5 בנובמבר 1945) הוא גנרל אמריקאי יוצא חיל הנחתים של ארצות הברית אשר שימש כיושב ראש המטות המשולבים של הכוחות המזוינים של ארצות הברית. פייס נולד וגדל בברוקלין, שבמדינת ניו יורק למשפחת מהגרים מאיטליה. פייס הוא בוגר האקדמיה הימית של ארצות הברית ובסיום לימודיו הוסמך כקצין בחיל הנחתים. בשנת 1967 התגייס פייס לחיל הנחתים. הוא עבר הכשרה כלוחם וקורס קציני חי"ר. לאחר מכן שירת כמפקד מחלקה ועוזר קצין מבצעים בגדוד השני של רגימנט הנחתים ה-5 ולחם במלחמת וייטנאם. בהמשך שירת כמפקד פלוגה והשתלם בקורס חי"ר מתקדם של צבא ארצות הברית בפורט בנינג. לאחר מכן שימש כמפקד הגדוד השני ברגימנט ה-1 של החיל וכראש מטה דיוויזיית הנחתים השנייה. פייס מילא מספר תפקידי פיקוד ומטה בחיל ובשנת 2000 מונה למפקד פיקוד דרום של ארצות הברית. לאחר מכן שימש פייס בתפקיד סגן יושב ראש המטות המשולבים, בין היתר במהלך מלחמת אפגניסטן ומלחמת עיראק. בשנת 2005 מונה לתפקיד יושב ראש המטות המשולבים של הכוחות המזוינים של ארצות הברית והיה לנחת הראשון ששימש בתפקיד. בשנת 2007 החליט שר ההגנה האמריקני, רוברט גייטס, שלא להגיש לסנאט בקשה להארכת כהונתו. בשנת 2007 סיים את שירותו ופרש לגמלאות. מדיה וקבצים בנושא פיטר פייס בוויקישיתוף מאת אמיר אורן, אוהל הדוד טומי, באתר הארץ, 3 באפריל 2003. ynet, "אין הוכחה שממשלת איראן שלחה נשק לעיראק", באתר ynet, 13 בפברואר 2007. וושינגטון: ראש המטות המשולבים הבא של צבא ארה"ב הוא הגנרל פיטר פייס, באתר ynet, 22 באפריל 2005. מייקל גורדון, ארה"ב מגבשת "שינוי אסטרטגי" במלחמה בטרור, באתר הארץ, 11 בנובמבר 2006. טום שנקר, רמטכ"ל ארה"ב: הומוסקסואלים פוגעים במוסר, באתר הארץ, 14 במרץ 2007. אי-פי, ארה"ב: הרמטכ"ל הולך הביתה, באתר nrg‏, 9 ביוני 2007. איי.פי, בכיר בצבא ארה"ב: אין דמיון בין עיראק לווייטנאם, באתר ynet, 24 בפברואר 2007. אמיר אורן, גם לגנרל האמריקאי, דייוויד פטראוס, מתחיל להימאס מהקיפאון המדיני, באתר הארץ, 18 במרץ 2010. אמיר אורן, עם המבט קדימה לאיראן, באתר הארץ, 7 בנובמבר 2010. שלומי כהן, ‏השתיקה הרועמת של בועז איתן, באתר גלובס, 16 באוקטובר 2006. מאת אמיר אורן, אוהל הדוד טומי, באתר הארץ, 3 באפריל 2003. מאת אמיר אורן, ישראל מבקשת שארה"ב תפעל גם במערב עיראק, באתר הארץ, 1 בינואר 2002. סוכנויות הידיעות, פקיסטאן עצרה אחד מבכירי הטליבאן, באתר הארץ, 13 בדצמבר 2001. ארה"ב שוקלת משלוח מילואים לעיראק, באתר ערוץ 7, 26 בספטמבר 2003. שמואל רוזנר, בוש: לא ניתן לאיראן לשלוט באזור, באתר הארץ, 11 בינואר 2007. AP, הרמטכ"ל חדש לצבא ארה"ב: נחת ומפקד הכוח באפגניסטן, באתר nrg‏, 5 במאי 2015. חילופים בצבא ארה"ב, באתר הארץ, 10 ביוני 2007.
לוחם (פירושונים)

האם התכוונתם ל... לוחם – אדם המשתתף בלחימה נגד אויב עם לוחם – יוזמה ישראלית קצרת ימים ליצירת גוף שיילחם בשלטונות המנדט הבריטי לוחם בלתי חוקי – מונח משפטי בהתייחס ללוחם שאינו שייך לצבא שקיבל את דיני המלחמה (משמש בהקשר למחבלים) "לוחם" ("פדאא'י", מ-فدائي בערבית) – המנון הרשות הפלסטינית ואש"ף ספורט ואמנויות לחימה אוֹמן לחימה – אדם המיומן באמנות לחימה כלשהי "לוחם שוורים" – אדם הנלחם בפר במסגרת "מלחמת שוורים" בידור, פנטזיה לוחם (מבוכים ודרקונים) – מקצוע לדמות במשחק מבוכים ודרקונים "לוחם רחוב" – סדרת משחקי הקרבות סטריט פייטר (סדרת משחקים) המקצוע: לוחם (Heartbreak Ridge) – סרט פעולה אמריקאי משנת 1986 לוחם (סדרת טלוויזיה, 2019) – סדרת דרמה המשכית אמריקאית המשלבת אמנות לחימה אחר לוחם (עוף) – עוף מים ממשפחת החרטומניים
סדריק מקסוול

סדריק בראיין מקסוול (באנגלית: Cedric Bryan Maxwell; נולד ב-21 בנובמבר 1955) הוא כדורסלן עבר אמריקאי ששיחק במשך 11 עונות בליגת ה-NBA, בעמדת הסמול פורוורד. מקסוול זכה עם בוסטון סלטיקס בשתי אליפויות NBA בעונות 1980/1981 ו-1983/1984 ואף זכה בתואר ה-MVP של סדרת הגמר באליפות הראשונה. ממוצעי הקריירה של מקסוול ב-NBA עומדים על 12.5 נקודות, 6.3 ריבאונדים ו-2.2 אסיסטים למשחק. מקסוול נבחר בבחירה ה-12 בדראפט ה-NBA‏ 1977 על ידי בוסטון סלטיקס. אחרי עונת רוקי בינונית, פרץ מקסוול בעונתו השנייה כשהעמיד ממוצעים של 19.0 נקודות ו-9.9 ריבאונדים למשחק. מקסוול, המכונה "קורנברד" (Cornbread, לחם תירס), היה מוכר בשל תנועות ההטעיה שלו באזור רחבת הצבע והיכולת שלו לקלוע מטווח זה ביעילות רבה תוך כדי סחיטת עבירה. בהתקפה נהג מקסוול להתמקם בקירוב לסל ומיעט בזריקות מטווח ארוך, כשהוא נהנה מכך ששיחק על יד קלעי חוץ טובים דוגמת לארי בירד ונייט ארצ'יבלד שריווחו את הגנת הקבוצה היריבה. בסדרת הגמר של עונת 1980/1981, בעונתו הרביעית בליגה, קלע מקסוול 17.7 נקודות והוריד 9.5 ריבאונדים בממוצע למשחק והוביל את קבוצתו לניצחון על יוסטון רוקטס בתוצאה 4-2. בסיום הסדרה זכה מקסוול בתואר ה-MVP של סדרת הגמר על אף ששיחק בקבוצה עם כוכבים כמו בירד, ארצ'יבלד, רוברט פאריש וקווין מקהייל. למקסוול היה חלק חשוב גם באליפות השנייה בה זכה עם הסלטיקס בעונת 1983/1984, כשקלע 24 נקודות, אסף 8 ריבאונדים וחילק 8 אסיסטים במשחק השביעי והמכריע בו ניצחה קבוצתו את לוס אנג'לס לייקרס. ב-6 בספטמבר 1985 הועבר מקסוול בטרייד ללוס אנג'לס קליפרס עבור הסנטר ביל וולטון. הוא שיחק במשך עונה וחצי בקליפרס לפני שנשלח ליוסטון רוקטס עבור שתי בחירות דראפט. לאחר עונה וחצי ביוסטון, בסוף עונת 1987/1988, הודיע על פרישה ממשחק פעיל. ב-15 בדצמבר 2003 תלו הסלטיקס את גופייתו של מקסוול עם המספר 31 על תקרת אולמם הביתי, הטי די גארדן, כהוקרה על תרומתו למועדון. כיום משמש מקסוול כשדרן רדיו מקומי בבוסטון המשדר את משחקי הסלטיקס. מדיה וקבצים בנושא סדריק מקסוול בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA מקסוול זוכה באליפות ובתואר ה-MVP של משחק הגמר, nba.com סטטיסטיקת הקריירה של מקסוול, basketball-reference.com רשימת הנבחרים בדראפט בשנות ה-70, nba.com סטטיסטיקת גמר ה-NBA של עונת 1981, basketball-reference.com דו"ח המשחק השביעי של גמר ה-NBA בעונת 1984, basketball-reference.com מקסוול נשלח ללוס אנג'לס קליפרס עבור ביל וולטון מקסוול נשלח ליוסטון רוקטס עבור בחירות דראפט בוסטון סלטיקס תולה את גופייתו של מקסוול על תקרת האולם
בוגדנוביץ'

האם התכוונתם ל... איפוליט בוגדנוביץ' – משורר רוסי אלכס בוגדנוביץ' – טניסאי בריטי בוגדן בוגדנוביץ' (אדריכל) – אדריכל סרבי בוגדן בוגדנוביץ' (כדורסלן) – כדורסלן סרבי בויאן בוגדנוביץ' – כדורסלן קרואטי דניאל בוגדנוביץ' – כדורגלן מלטזי מקסים בוגדנוביץ' – משורר בלארוסי פיטר בוגדנוביץ' – במאי קולנוע אמריקני ראדה בוגדנוביץ' – כדורגלן-עבר ומאמן בוסני
עין-חתול אדמדם

עין-חתול אדמדם (שם מדעי: Telescopus dhara) הוא מין של נחש תת-ארסי ממשפחת הזעמניים. צבעו אדמדמם, תפוצתו בישראל היא באזור הנגב, הערבה, בקעת ים המלח ולאורך בקעת הירדן עד הגלבוע. גודלו בינוני, אורכו עד 130 ס"מ, כולל הזנב שאורכו כשישית מאורך הגוף.. משקלו לרוב עד 150 גרם. ראשו רחב מהצוואר ותפוח באזור הרקה. עיניו גדולות, בולטות וצהובות ואישוניהן מאונכים. צבעו חום אדמדם, והוא מכוסה כתמים בהירים דמויי אוכפים, שגבולותיהם מטושטשים קצת. דגם צבעים זה יש בו כדי להזכיר את צבעי האפעה המגוון, שהוא ארסי ומסוכן. ניזון מציפורים קטנות ולטאות. צד את טרפו בעיקר בלילה. לשם צייד הנחש נוהג לטפס על עצים ושיחים או לחפש טרף במחילות ומתחת לאבנים. פעיל בעיקר בשעות הלילה. תפוצתו לרוחב יבשת אפריקה: ממאוריטניה עד סומליה וצפונה למצרים, וכן בדרום מערב אסיה: בסיני ובישראל. בארץ מוגבלת תפוצתו למקומות חיות מדבריים ובייחוד לנאות מדבר. הוא שוכן בנגב, בכיכר ים המלח ומגיע בצפון עד לגלבוע ואולי אף לעמק הירדן. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 182-184 מדיה וקבצים בנושא עין-חתול אדמדם בוויקישיתוף עין-חתול אדמדם, באתר ITIS (באנגלית) עין-חתול אדמדם, באתר NCBI (באנגלית) עין-חתול אדמדם, בבסיס הנתונים ARKive (באנגלית) עין-חתול אדמדם, באתר GBIF (באנגלית) עין-חתול אדמדם באתר הרשימה האדומה של IUCN בוסקילה עמוס, אמתי פנחס, מדריך לזוחלים ודוחיים בישראל, ירושלים: כתר, 2001, עמ' 276-278 הלוכד החוקר, עין חתול אדמדם : יופי טהור של הטבע, באתר מוקד לוכדי נחשים, ‏2023-12-12 ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
עין-חתול אפור

עין-חתול אפור (שם מדעי: Telescopus hoogstraali) הוא נחש תת-ארסי נדיר יחסית, אנדמי לישראל ומצרים. אורכו המרבי עד 100 ס"מ. הזנב קצר ואורכו כשביעית מהאורך הכללי של הנחש. משקלו עד 50 גרם. פרטים צעירים דומים בהופעתם הכללית לעין-חתול חברבר, אך הבוגרים והמתבגרים שונים ממנו בצבעיהם: גופם ונחונם אפורים, הצד העליון של הראש והעורף שחור. על הגב עוברים פסי רוחב צרים וכהים, דמויי חצי טבעת, הפסים אינם ניכרים בגחון. פסי הרוחב של הצעירים כהים ובולטים, אך עם הגיל הם דוהים, ואצל נחשים גדולים וזקנים הם נעלמים כמעט כליל. תפוצתו מוגבלת למרכז הנגב ולדרומו, ולסיני. תואר לראשונה בשנת, 1956 על פי פרטים שנאספו באזור סנטה קתרינה. כשאר בני סוגו הוא נחש לילי. ביום הוא חבוי תחת אבנים ושאר עצמים, לרוב בשטחים צחיחים. אוכל בשבי לטאות ועכברים ועשוי לטרוף את בני מינו הכלואים יחד עמו. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 177-178 עין-חתול אפור, באתר ITIS (באנגלית) עין-חתול אפור, באתר NCBI (באנגלית) עין-חתול אפור, באתר Animal Diversity Web (באנגלית) עין-חתול אפור, בבסיס הנתונים ARKive (באנגלית) עין-חתול אפור, באתר GBIF (באנגלית) עין-חתול אפור באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
גמר ליגת האלופות 2015

גמר ליגת האלופות 2015 התקיים באצטדיון האולימפי בברלין שבגרמניה ב-6 ביוני 2015, ובו נקבע שזוכת ליגת האלופות לעונת 2014/2015 היא ברצלונה שניצחה את יובנטוס 1-3. היה זה גמר ליגת האלופות השמיני בו השתתפה ברצלונה, וכן החמישי בו זכתה בתואר, לאחר שלא הצליחה להעפיל אליו מאז 2011. הסגנית, יובנטוס, העפילה לגמר לראשונה מאז 2003. ברצלונה הובילה במשחק 1-0 על יובנטוס משערו של רקיטיץ' בדקה הרביעית, במחצית השנייה שער של אלברו מוראטה השווה ל-1-1. בדקה ה-68 לואיס סוארס העלה את ברצלונה ליתרון 2-1, עמוק בתוספת הזמן שער של ניימאר קבע את תוצאת המשחק 3-1. ברצלונה הוגרלה לבית ו', יחד עם פריז סן-ז'רמן, אייאקס אמסטרדם ואפואל ניקוסיה. במשחק הראשון ניצחה 1-0 את אפואל ניקוסיה, לאחר מכן הפסידה 3-2 לפריז סן-ז'רמן, וניצחה את יתר משחקיה. בשמינית הגמר הוגרלה נגד מנצ'סטר סיטי, בחוץ ניצחה 2-1, ובקאמפ נואו שוב ניצחה 1-0. ברבע הגמר פגשה שוב את פריז סן-ז'רמן. בפריז ברצלונה ניצחה 3-1, ובגומלין ניצחה 2-0 מצמד של ניימאר. בחצי הגמר פגשה את באיירן מינכן הגרמנית, בבית ניצחה 3-0 ובמינכן הפסידה 3-2 אך עלתה לגמר לאחר 5:3 בסיכום שני המשחקים. בהגרלת הבתים שובצה יובנטוס בבית א', יחד עם אתלטיקו מדריד, אולימפיאקוס ומאלמה. בפתיחת שלב הבתים ניצחה 2-0 את מאלמה, ולאחר מכן הפסידה לאתלטיקו מדריד ואולימפיאקוס, בסיבוב השני ניצחה את מאלמו ואולימפיאקוס, וסיימה בתיקו נגד אתלטיקו מדריד. בשמינית הגמר הוגרלה לשחק נגד בורוסיה דורטמונד, במשחק הראשון בטורינו ניצחה 2-1, ובמפגש השני ניצחה שוב בתוצאה 3-0. ברבע הגמר פגשה את מונקו, במשחק הראשון ניצחה 1-0, ובשני סיימה בתיקו 0-0 בצרפת. בחצי הגמר פגשה את אלופת אירופה ריאל מדריד, במשחק הראשון ניצחה 2-1, בגומלין בסנטיאגו ברנבאו סיימה בתיקו 1-1 ועלתה לגמר. מדיה וקבצים בנושא גמר ליגת האלופות 2015 בוויקישיתוף
אן באנון

אן באנון (שם עט של אן ולדי, נולדה ב-15 בספטמבר 1932) היא סופרת אמריקאית. בין השנים 1957 ו-1962 חיברה שישה רומנים של ספרות זולה לסבית בסדרה שנקראה לימים The Beebo Brinker Chronicles, שזכתה להשפעה רבה ונותרה אהודה במשך עשורים. באנון החליטה לכתוב את הרומן הראשון כשהייתה עקרת בית צעירה שהתמודדה עם נטייתה המינית. גיבורת הסדרה, ביבו ברינקר, הפכה לסמל לארכיטיפ הלסבי "בוצ'ית". רוב הדמויות שיצרה שיקפו אנשים שהכירה. על אף חינוכה המסורתי והיותה נשואה לגבר, ברומנים שכתבה דחתה את מוסכמות הרומן הרומנטי ואף את מוסכמות הייצוג הלסבי, ותיארה מערכות יחסים חד-מיניות מורכבות. באנון לא הייתה מודעת להשפעתם הרבה של ספריה על עיצוב הזהות הלסבית, ואף ההומוסקסואלית. היא חדלה מכתיבה בשנת 1962. לימים, השלימה תואר דוקטור בבלשנות ונשארה באקדמיה. לאחר 27 שנים של נישואים קשים, נפרדה מבעלה בשנות ה-80 של המאה ה-20. אז יצאו ספריה לאור מחדש, ובאנון נדהמה לגלות מה הייתה השפעתם על החברה. הספרים נלמדים בתוכניות לימודי נשים ולימודי להט"ב, בעיקר בארצות הברית, ובאנון זכתה במספר פרסים על היותה חלוצה של ספרות הומו-לסבית. החוקר כריסטופר נילון הגדירה את יצירתה כ"התיאור הראשון במעלה בבדיון של חיים לסביים בארצות הברית בשנות החמישים והששים". מדיה וקבצים בנושא אן באנון בוויקישיתוף אתר האינטרנט הרשמי של אן באנון אן באנון, ברשת החברתית Goodreads בקה קוסטלו, "Pulp friction" באתר ה-Sacramento News & Review,‏ 20 ביוני 2002. כריסטופר נילון, "Invert-History: The ambivalence of Lesbian Pulp Fiction", בכתב העת New Literary History, כרך 31 גיליון 4, עמ' 745–764.
קפקא (פירושונים)

האם התכוונתם ל... גוסטב קפקא – פסיכולוג ופילוסוף גרמני פרנץ קפקא – סופר יהודי-צ'כי פרס פרנץ קפקא קפקא על החוף – רומן מאת הסופר היפני הרוקי מורקמי, שגיבורו נער בשם קפֻקא אפאצ'י קפקא – תוכנה מבית קרן התוכנה אפאצ'י
קוצ'ינוארבו-ג'ימה

קוצ'ינוארבו-ג'ימה (ביפנית: 口永良部島) הוא אי השייך לאיי אוסומי (大隅諸島), קבוצת איים המהווה את החלק הצפוני של קבוצת האיים איי סצונן (薩南諸島) השייכים למחוז קגושימה בדרום יפן ומהווים מצדם את החלק הצפוני של איי ריוקיו. שטח האי 38.04 קילומטרים רבועים, ומתגוררים בו, נכון למאי 2015, 137 תושבים. לאי ניתן להגיע בספינה בלבד, כיוון שאין בו שדה תעופה. בינו לבין האי יקושימה, השוכן כ-15 קילומטרים מזרחית לו, יש שירות מעבורות סדיר. זמן ההפלגה כשעה. התושבים מתפרנסים מדיג, חקלאות, ותיירות עונתית. כל האי שוכן בתחומי הפארק הלאומי קירישימה-יאקו. קוצ'ינוארבו-ג'ימה שוכן כ-130 קילומטרים דרומית לקגושימה. מקור האי געשי. שטח האי 38.04 קילומטרים רבועים, אורכו המרבי 12 קילומטרים ורוחבו המרבי 5 קילומטרים. הפסגות הגבוהות ביותר באי הן פורודאקה (古岳), שגובהה 657 מטרים מעל פני הים, ושינדאקה (新岳), שגובהה 640 מטרים מעל פני הים. יש באי כמה מעיינות חמים. צורתו המוארכת של האי היא תוצאה של מיזוג של כמה הרי געש שכבתיים (מדרום לצפון): פורודאקה, שינדאקה ונויקה, תוך יצירת חרוט מורכב שכיוונו מקביל לכיוון שרשרת איי ריוקיו שהוא חלק ממנה. שינדאקה הוא החרוט הצעיר ביותר ונוצר לאחר שצדו הצפון מערבי של הר פורודאקה נפרץ כתוצאה מהתפוצצות. כל ההתפרצויות המתועדות התחוללו בשינדאקה, שהגדולה בהן הייתה ב-24 בדצמבר 1933, כאשר כמה אנשים נהרגו כשלבה קברה כמה כפרים. ב-1980, הופיעו כמה לועות לאורך בקע שכיוונו צפון-דרום על המדרון מזרחית לשינדאקה. שינדקה התפרץ שוב ב-4 באוגוסט 2014, תוך יצירת זרם פירוקלסטי, אבל בהתפרצות זו לא היו נפגעים. הלוע הראשי התפרץ שוב בשעה 10:00 לפי שעון יפן ב-29 במאי 2015, תוך יצירת זרם פירוקלסטי שהגיע לחוף ועמוד התפרצות שהגיע לגובה של 9 קילומטרים. לא היו נפגעים וכל 137 התושבים פונו לאי יקושימה הסמוך. אקלים האי הוא סובטרופי, כשעונת הגשמים היא בין מאי לספטמבר. בתקופת אדו, נשלט קוצ'ינוארבו-ג'ימה על ידי בית שימאזו מהאן סצומה ונחשב כחלק מהמחוז ההיסטורי אוסומי בדרום קיושו. בעקבות רסטורציית מייג'י, הוא הוגדר ככפר קוצ'ינוארבו, שכלל חלק מיקושימה. כיום הוא חלק מהעיירה יקושימה. קוצ'ינוארבו-ג'ימה הוא המקום שבו אבדו עקבותיו של המשורר האמריקני קרייג ארנולד (Craig Arnold), שעה שטייל בגפו בהר הגעש באפריל 2009, כשערך מחקר על הרי געש. מדיה וקבצים בנושא קוצ'ינוארבו-ג'ימה בוויקישיתוף אתר האינטרנט הרשמי של קוצ'ינוארבו-ג'ימה (ביפנית) Kuchinoerabujima תמונות והסברים מאתר Global Volcanism Program ynet, צפו: התפרצות אדירה של הר געש ביפן, באתר ynet, 29 במאי 2015 Kuchinoerabu-jima volcano מאתר www.VolcanoDiscovery.com Volcano explodes off Kyushu, forcing small island to evacuate Kuchinoerabujima Kuchinoerabu Island Volcano Erupts: Moment of Japan's Mount Shindake Volcano Massive Eruption US poet missing on Japan volcano
נחשיל חד-ראש

נַחֲשִׁיל חַד-רֹאשׁ (שם מדעי: Letheobia simonii) הוא מין של נחש ממשפחת הנחשיליים, והוא אנדמי למזרח התיכון. הוא אינו מסוכן לבני האדם. כהתגונות הוא מפריש נוזל לבן מצחין מפתח הביב. הוא חי באזורי אקלים ים תיכוני מתחת לאדמה. אזורי המחיה שלו הם בישראל, סוריה וירדן, כשעיקר אזור המחיה שלו הוא אזור חיפה. עם זאת, במאי 2023 נצפה פרט של נחשיל חד-ראש בשמורת ערבות יריחו שבדרום בקעת הירדן. הוא מגיע לאורך של 20 סנטימטר וצבעו ורדרד. על ראשו חוד קטן אשר מסייע לנחש להתחפר באדמה. הוא מבלה את רוב זמנו תחת מחסות או בקני נמלים. הוא פעיל לילה. הנחשיל ניזון בעיקר מחרקים כמו טרמיטים ונמלים בגלגוליהם השונים. באביב הנקבה מטילה ביצים מעטות שמהן בוקעים הצעירים. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022, ISBN 978-965-91880-2-4, עמ' 144–145 מדיה וקבצים בנושא נחשיל חד-ראש בוויקישיתוף מילון בעלי חיים א"י (תשכ"ג), 1963, באתר האקדמיה ללשון העברית Shai Meiri, Amos Belmaker, Daniel Berkowic, Kesem Kazes, A checklist of Israeli land vertebrates, Israel Journal of Ecology and Evolution 65, 2019-03-21, עמ' 43–70 doi: 10.1163/22244662-20191047 נעה פישר, לראשונה: נחשיל חד ראש נצפה בשמורת ערבות יריחו, באתר ynet, 15 במאי 2023 נחשיל חד-ראש, באתר ITIS (באנגלית) נחשיל חד-ראש, באתר NCBI (באנגלית) נחשיל חד-ראש, באתר Animal Diversity Web (באנגלית) נחשיל חד-ראש, באתר GBIF (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
מקוה ישראל (פירושונים)

מִקְוֵה יִשְׂרָאֵל מוֹשִׁיעוֹ בְּעֵת צָרָה — ספר ירמיהו, פרק י"ד, פסוק ח' האם התכוונתם ל... מקוה ישראל – בית הספר החקלאי הראשון בארץ ישראל בית הכנסת במקוה ישראל – מבנה בית הכנסת במקווה ישראל. קהל קדוש מקוה ישראל – בית כנסת עתיק וקהילה יהודית בפילדלפיה, פנסילבניה בית קברות מקוה ישראל – בית הקברות היהודי העתיק ביותר בפילדלפיה בית הכנסת מקוה ישראל (פירושונים)